அடுத்து திரைக்கதை பஞ்சாயத்து. ஜேம்ஸ் பாண்ட் பட உருவாக்கத்தில் மிகப் பெரிய சவால், அதன் திரைக்கதைதான். ஏனென்றால், கதை என்ற வஸ்து எதுவும் படத்தில் இருக்காது. வில்லன்களை வேட்டையாடும் ஆக்‌ஷன் அத்தியாயங்களுக்கு நடுவில் சில ரொமான்ஸ் தழுவல்கள். அவ்வளவுதான் கதை. திரைக்கதைதான் ஒவ்வொரு படத்திலும் ஜேம்ஸ் பாண்டுக்கான சவாலையும் சாகசத்தையும் அதிகரித்துக்கொண்டே செல்லும். இந்த நிலையில் ‘பாண்ட்-24’க்கு என வடிவமைக்கப்பட்ட திரைக்கதை, தயாரிப்பாளர், இயக்குநர் என எவரையும் திருப்திப்படுத்தவில்லை.